**SAHEL FACT FILE – 26.6.2012**

Tilannekatsaus:

* **Sahelin alueen** **vakava ruokakriisi Länsi-Afrikassa, pahenee.** Sahelin alue kattaa yhdeksän maata: Mali, Mauritania, Burkina Faso, Niger, Tšad, Gambia, Senegal, Kamerun sekä Nigerian pohjoisosat. Viidessä ensimmäisessä maassa tilanne on pahin. Useimmat näistä ovat julistaneet hätätilan ja pyytäneet kansainvälistä apua.
* Kriisin ensimmäiset merkit olivat näkyvissä jo viime vuoden loppupuolella. YK julkaisi ensimmäisen toimintasuunnitelman Sahelin nälänhädän ehkäisyksi helmikuussa 2012.
* Viime vuonna kansainvälinen yhteisö sai kritiikkiä hitaasta toiminnasta **Afrikan sarven ruokakriisissä Itä-Afrikassa**. Sahelin kriisissä halutaan välttää näiden virheiden toistuminen, mutta tämä näyttää haastavalta.
* Ruokakriisin taustalla on niin luonnonilmiöihin liittyviä, poliittisia kuin taloudellisia syitä. Epäsäännölliset sateet ovat pienentäneet satomääriä samalla kun ruoan ja rehun viljelyyn soveltuva maa-ala on kaventunut muun muassa ilmastonmuutoksen vuoksi. Myös globaali talouskriisi ja hintojen nousu ovat pahentaneet kroonista köyhyyttä ja haavoittuvaisuutta
* Tällä hetkellä arviolta lähes **19 miljoonaa (18.7 miljoonaa)** ihmistä Sahelin alueella kärsii ruoan puutteesta[[1]](#footnote-1)
* Aliravitsemus uhkaa kaikkiaan yli neljää miljoonaa alle 5-vuotiasta lasta: 1.5 miljoonaa heistä vakavasti.
* 645,000 lasta menehtyy Sahelin alueella vuosittain, ilmankin kriisejä. 35 % näistä on aliravitsemuksesta johtuvia[[2]](#footnote-2)
* Myös terveystilanne on huonontunut ja esimerkiksi koleran, polion ja tuhkarokon odotetaan lisääntyvän, mikä puolesta an lisää äiti- ja lapsikuolleisuutta.
* Pelkästään Malissa 500 000 ihmisen arvioidaan olevan riskissä altistua koleralle[[3]](#footnote-3)
* Myös vesitilanne Sahelin alueella, joka muutenkin on suureksi osaksi aavikkoa, on dramaattisesti huonontunut. Sahelin alueella ei ole satanut kuukausiin ja vedenkuljetusmatkat ovat pidentyneet.
* Esimerkiksi Malissa bensapula vaikeutta myös kunnallisten vesipalveluiden toimintaa, mikä taas puolestaan altistaa uusille kolera-tartunnoille.
* Sahelin tilannetta pahentaa tuaregi- kapinallisten kansannoususta alkanut poliittinen konflikti Pohjois-Malissa. Tämän seurauksena noin 370 000 ihmistä on joutunut pakenemaan levottomuuksia, niin Malin sisällä kuin naapurimaihinkin.
* Näillä alueilla (Mauritaniassa, Burkina Fasossa, Nigerissä ja Algeriassa) pakolaisten tulo vaikeuttaa jo entuudestaan heikkoa ruokatilannetta.
* Tilanteessa siis yhdistyy sekä luonnonkatastrofi että poliittinen kriisi (**complex emergency)**, joilla on selkeä toisiaan vahvistava vaikutus.

Mitä Kirkonulkomaanapu tekee Sahelin tilanteen hyväksi

Kirkon Ulkomaanapu avustaa kaikkein haavoittuvimmassa asemassa olevia perheitä Sahelin ruokakriisissä 600 000 eurolla kolmessa maassa: Malissa, Mauritaniassa ja Burkina Fasossa.

**Mali**

Projektin nimi: Hätäapua kuivuudesta ja konflikteista kärsiville perheille Malin Kidalissa ja Gaossa

Toteuttaja: Norjan Kirkon Ulkomaanapu (NCA)

Projektin kesto: 6 kuukautta (15.2.2010 – 15.8.2012)

Aktiviteetit: ruoka-apu kaikkein haavoittuvimmassa asemassa oleville naisille ja lapsille

Alue: Gaon ja Kidalin alueet Pohjois-Malissa

Rahoittaja: Suomen Ulkoasianministeriö (€300 000)

**Mauritania**

Projektin nimi: Humanitaarista apua kuivuudesta kärsiville perheille sekä Malista paenneille pakolaisille Etelä- Mauritaniassa

Toteuttaja: Luterilainen Maailmanliitto - Mauritania/ kumppanijärjestöjen verkosto ’ACT-allianssi’

Projektin kesto: 1 vuosi (1.2.2012 – 31.1.2013)

Aktiviteetit: raha-, ruoka- ja ravitsemusapu, taloustarvikkeiden, veden- ja sanitaation järjestäminen sekä paikallisen katastrofikestävyyden vahvistaminen

Alueet: Pakolaiskomponentti: Malilaisten pakolaisten avustaminen (Fassala/ Mbeur)

Ruokaturvatoiminnot:

* vastaanottavat yhteisöt (Fassala)
* Hodh Echarghi (Malin raja-alue),
* Brakna (Senegal-joen ranta-alueet)

Rahoittaja: Suomen Ulkoasianministeriö (€200 000)

**Burkina Faso**

Projektin nimi: Hätäapua Sahelin ruokakriisiin – Burkina Faso

Toteuttaja: Diakonia Sweden / kumppanijärjestöjen verkosto ’ACT-allianssi’

Projektin kesto: 7 kuukautta (1.6.2012 – 31.1.2013)

Aktiviteetit: Perheille jaetaan ruokaa, lisäravintopaketteja sekä maataloustarvikkeita.

Alue: lähes koko maa

Rahoittaja: Kirkon Ulkomaan avun katastrofityö (€100 000)

**APUASI TARVITAAN NYT !!!**

1. Kaikki luvut tässä fact filessa YK:n Humanitaarisen avun koordinaatiotoimistosta: UN Office for the Coordination of Humanitarian Affairs (OCHA): <http://reliefweb.int/sites/reliefweb.int/files/resources/OT-2012-000205-NER_SS_0615_final.pdf> ellei toisin mainittu. [↑](#footnote-ref-1)
2. <http://reliefweb.int/sites/reliefweb.int/files/resources/map_2079.pdf> [↑](#footnote-ref-2)
3. UNICEF, 22.5.2012: <http://www.unicef.org/media/media_62480.html> [↑](#footnote-ref-3)